cyanic-selkie/wikianc huggingface dataset:
Screaming Fields
Aacht Editioun (2017)
The Choppy Bumpy Peaches hu fir Song 29 de Präis fir dat bescht Lidd gewonnen an domat en Optrëtt um Rock the South. The Kooters hun de Präis Coup de Coeur vum Rocklab gewonnen a goufe fir de belsche Festival lampli.be gebucht. Legacy of Atlas kruten de Präis fir déi bescht Promotiounscampagne an de Rapper Maz de Präis fir déi bescht Live-Performance. Hie huet mat Future & Me och de "Song Contest" gewonnen a gouf direkt fir dräi Optrëtter gebucht: um Festival On Stéitsch, um Food For Your Senses an am Atelier. ,
Néngt Editioun (2018)
De 14. Juli 2018 war déi néngt Editioun. Follgend Kënschtler a Gruppen hu matgemaach: ,
Spezialgaascht war déi däitsch Rock-Rap-Grupp Indianageflüster.
Den Adrian, dee spéider besser bekannt sollt ginn als Chaild, krut fir Chimney Sweeper de Präis vun der Sacem fir déi bescht Kompositioun. D'Sängerin Tyra krut den INGA Luxembourg Prize fir déi bescht Promocampagne. Béid Präisser ware mat 500 Euro dotéiert. D'Sängerin C'est Karma krut de Präis fir déi bescht Live-Performance vun der Stad Diddeleng an d'Méiglechkeet, do 2019 op der Fête de la musique opzetrieden. Donieft huet den Adrian och de Coup-de-Coeur-Präis an e Suivi vun der Ekipp vun der Rockhal gewonnen.
D'Sängerin Ema Macara (och bekannt als AEM) huet mat City Ties de Song Contest gewonnen an d'Méiglechkeet, d'Lidd professionell am Tounstudio opzehuelen a e Museksvideo dofir ze produzéieren. , Dee Präis gouf, wéi schonn d'Joer virdrunn, vum Cactus gesponsort.
Donieft goufen och verschidde Kënschtler fir Live-Optrëtter gebucht: den Adrian am Atelier, C'est Karma an de Rotonden, Trappers um E-Lake Festival, Dessy Mesk um On Stéitsch, Rat October um LAG Rock & Pop zu Koblenz a Pleasing am De Gudde Wëllen.
Zéngt Editioun (2019)
Déi zéngt Editioun vum Screaming Fields an déi drëtt Editioun vum Screaming Fields Song Contest waren den 13. Juli 2019. Fir de Song Contest huet de Rocklab mam Ministère fir Gläichstellung tëschent Männer a Fraen kooperéiert. D'Thema war "Democracy and Gender Equality" (Demokratie a Gläichberechtegung vu Fraen a Männer).
An der Jury vun der Virauswal vum Festival souzen d'PR- a Bookingmanagerin Nathalie Barbosa, den Tun Biever vun der Band Tuys, de Produzent Eric Bintz, d'Sängerin Irina Holzinger vun der Band Irina, d'Sängerin Laetitia Koener vun der Band Go By Brooks, de Sänger a Museker Hugo Nogueira Centeno vun der Band Lost in Pain, d'Musekerin Claire Parsons, an de Sänger Edsun.
Follgend Kënschtler sinn 2019 an der Kompetitioun vum Screaming Fields opgetrueden:
De "Rocklab Package", offréiert vum Kulturministère, ass un d'Sängerin AEM gaangen. Si krut fir City Ties, d'Lidd mat deem si d'Joer virdrun de Song Contest gewonnen hat, och de Präis fir déi bescht Kompositioun. D'Band Parity huet de Präis fir déi bescht Promotioun gewonnen. De Präis fir déi bescht Live-Performance krut Francis of Delirium.
Francis of Delirium hunn och de Song Contest gewonnen. Op der zweeter, respektiv der drëtter Plaz, stoungen d'Rapperin Nicool an de Rapper Yadson.
An der Jury vum Song Contest souzen d'Sängerin Priscila da Costa vun de Formatioune Ptolemea an The Velvet, d'Christine Delvaux vun Eldoradio, de Sänger Georges Goerens vu Bartleby Delicate a Seed to Tree, d'Sängerin Irina Holzinger, de Sänger a Museker Jérôme Reuter vu Rome, den Yves Stephany vum Radio 100,7 a Vertrieder vum Ministère de l'Egalité entre les femmes et les hommes an der Rockhal.
De Festival
2020 gouf de Screaming Fields wéinst der Covid-19-Pandemie net organiséiert. Déi eeleft Editioun gouf dunn an engem méi klenge Kader organiséiert. Sechs Kënschtler a Gruppe sinn opgetrueden:
Als Spezialgaascht ass de lëtzebuergesche Rapper Skibi opgetrueden.
Donieft krut d'Sängerin Lara Grogan de "Songwriter Package" vum The Grund Club Luxembourg, an domat en Atelier, wéi ee Lidder schreift an eng Invitatioun zu enger Live-Show an deem Club. Si gouf och fir Concerte an de Rotonden an Neimënster gebucht.
D'Stad Diddeleng huet d'Anne Funk fir e Concert gebucht, an De Gudde Wëllen an den Trifolion Culture The Kid. ,
De Song Contest
D'Gewënner vum Song Contest goufen net wéi an de Jore virdrun den Owend vum Festival annoncéiert. Et war nach bis de 24. September 2019 méiglech, Lidder anzereechen. D'Thema vun der véiert Editioun vum Song Contest war "I Want to Break Free".
D'Lisa Grogan huet de Concours mam Lidd The Other Side gewonnen, an domat en "Artist Package", dee vum Kulturministère, der Sacem Luxembourg, dem Lëtzebuerger Filmfong, de Jonk Entrepreneuren, dem Grund Club Luxembourg, an dem Rocklab gesponsert war. Deel dovu waren ënner anerem d'Opnam vum Lidd mat engem erfuerene Produzent, d'Produzéiere vun engem Museksvideo, Gesankscoursen, ee Releaseconcert. D'Lidd gouf am Januar 2023 verëffentlecht.
Zwieleft Editioun (2022)
De Screaming Fields Festival war den 9. Juli 2022 am Club an der Rockhal.
Participante waren: ,
Als Special Guest ass de Rapper Chasey Negro opgetrueden, deen d'Joer virdrun den Haaptpräis gewonnen hat.
D'Grupp Trouble in Paradise hunn den Haaptpräis, de "Rocklab Package" gewonnen, an domat e Mentoringprogramm, Gesanks- an Technikberodung, Live-Prouwen an Tounopnamen. De "Grund Club Package" (e Concert an a Songwriting-Atelier) ass un déi iresch-lëtzebuergesch Rockband Scian gaangen. D'Metalband Suffocate hunn de "Jonk Entrepreneuren Package" gewonnen: en Atelier, wéi e sech besser an de soziale Medie verkeeft.
Canyon Passage (Film)
Ëm wat geet et am Film?
De Logan Stewart verdéngt säi Liewe mat allerhand Geschäfter. Sou begleet hien och d'Lucy Overmire, um Wee bei hiren zukünftege Mann, de Banker George Camrouse. Ënnerwee verléiwen de Logan an d'Lucy sech...
Screaming Fields
Zwieleft Editioun (2022)
De De Song Contest gouf 2022 net organiséiert.
Festival
Déi dräizéngt Editioun vum Screaming-Fields-Festival ass den 8. Juli 2023 am Rocklab mat aacht Kandidaten:
Nieft dem ëffentleche Vote huet eng Jury, där hire Choix 50% vum Vote weit, d'Participanten ausgewielt, déi hirer Meenung no am meeschte Potenzial hunn. An där Jury souzen 2023 de Sänger Adriano Lopes Da Silva (CHAiLD), d'Doriane-Alexandra Leroy vun der Rockhal, de Frank Rippinger vum E-Lake Festival, de Journalist Godefroy Gordet, de Khalid Bartholomé vum Café De Gudde Wëllen an d'Seja Katherina vun der Grupp The Tame and the Wild.
Song Contest
D'Thema vun der fënnefter Editioun vum Song Contest ass "Tomorrow Stars Today".
Two-Lane Blacktop
Two-Lane Blacktop ass en US-amerikanesche Film vum Monte Hellman aus dem Joer 1971 no enger Geschicht vum Will Corry.
Ëm wat geet et am Film?
Zwéi jonk Männer fuere mat hirem ëmgebauten Auto duerch Amerika. Si verdéngen hiert Geld mat Autoscoursse géint d'Awunner vun den Uertschafte wou si duerchfueren…
Bruno-Rossi-Präis
De Bruno-Rossi-Präis gëtt all Joer vun der Divisioun fir Héichenergiephysik vun der American Astronomical Society verginn, "fir ee signifikante Bäitrag zu der Héichenergieastrophysik, mat Betounung op nei an originell Aarbechten". De Präis ass zu Éiere vum Astrophysiker Bruno Rossi genannt.
René Schmitt
Mat René Schmitt ka gemengt sinn:
Gavrelle
Gavrelle ass eng franséisch Gemeng am Departement Pas-de-Calais an der Regioun Hauts-de-France.
Ismail Kadare
Den Ismail Kadare (heiansdo och Ismaïl Kadaré), gebuer den 28. Januar 1936 zu Gjirokastra a Südalbanien, ass en albanesche Schrëftsteller. Seng Bicher sinn an iwwer 30 Sproochen iwwersat ginn. De Kadare ass schonn e puermol fir de Literaturnobelpräis virgeschloe ginn.
Biographie
De Kadare huet sech duerno séier als bekanntsten albaneschen Auteur etabléiert an huet och am Ausland séier u Renommee gewonnen.
Julvécourt
ass eng franséisch Gemeng am Departement Meuse an der Regioun Grand Est.
D'Gemeng läit am Dall vun der Cousances.
Saint-Didier-sur-Doulon
Saint-Didier-sur-Doulon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Webtaxi (Lëtzebuerg)
Webtaxi ass en Taxiservice zu Lëtzebuerg dee vu Voyages Emile Weber zesumme mat Benelux Taxis organiséiert gëtt. D'Webtaxi Autoe sinn orange-wäiss lackéiert.
De Service funktionéiert vum 16. Juli 2012 un, den Depart an/oder d'Zil muss um Territoire vun der Stad Lëtzebuerg sinn.
Am Summer 2014 gouf d'Flott vun 18 op 40 Taxie vergréissert.
Erweiderung vum Service
Den 13. Februar 2017 huet Webtaxi d'Erweiderung vun hirem Service bekannt gemaach:
Et ginn elo véier verschidde Servicer ugebueden, nieft dem normale Webtaxi, wéi e bis elo bestanen huet (Webtaxi eco), zousätzlech och nach e Service mat Limousinnen (Webtaxi limo), e Service mat méi groussen Taxie bis 7 Persounen (Webtaxi van) an e Service fir Geschäftsclienten (Webtaxi pro).
Den Taxiservice gëtt zousätzlech zum Kanton Lëtzebuerg op d'Kantone Miersch, Capellen, Gréiwemaacher, Réimech an Esch-Uelzecht ausgeweit. Déi aner Kantone solle méi spéit nach derbäikommen.
Et steet elo eng Flott vun 120 Gefierer zur Dispositioun.
Max Ernst
De Max Ernst, gebuer den 2. Abrëll 1891 zu Brühl a gestuerwen den 1. Abrëll 1976 zu Paräis, war en däitsche Kënschtler, Moler a Sculpteur.
1919 huet hien zesumme mam Johannes Baargeld an Hans Arp d'Kölner Dada-Grupp gegrënnt. 1922 ass en op Paräis geplënnert, wou e sech mat de Surrealiste ronderëm den André Breton zesummegedoen huet an zu engem vun de wichtegste Memberen am kënschtleresche Beräich vun där Beweegung gouf. Um Ufank vum Zweete Weltkrich gouf en e puermol a Frankräich internéiert, konnt awer zesumme mat der Konschtmäzenin Peggy Guggenheim, déi seng drëtt Fra gouf, 1941 an den Exil an d'USA goen. 1953 ass e mat senger véierter Fra, der Molerin Dorothea Tanning, hannescht a Frankräich wunne gaangen.
D'Technike Frottage, Grattage an Drip Painting, als Oszillation entwéckelt, ginn op hien zeréck.
Algirdas Brazauskas
Den Algirdas Mykolas Brazauskas, gebuer den 22. September 1932 zu Rokiškis a gestuerwen de 26. Juni 2010 zu Vilnius, war e litauesche Politiker. Hie war vun 1992 bis 1998 Staatspresident vu Litauen, an duerno vun 2001 bis 2006 Premierminister.
1988 gouf en Éischte Sekretär vun der litauescher KP. Ënner senger Féierung huet d'Kommunistesch Partei vu Litaue sech an Demokratesch Aarbechterpartei vu Litauen ëmbenannt a sech vu Moskau distanzéiert.
No der Onofhängegkeet vum Land gouf de Brazauskas, bei de Parlamentswale vum 25. Oktober 1992, zum President vum litauesche Parlament gewielt a sou de 25. November Staatspresident ad interim. De 14. Februar 1993 gouf e mat 60,2 % vun de Stëmmen an der allgemenger Wal zum Staatspresident gewielt.
Hien ass bis 2007 Leader vun der Sozialdemokratescher Aarbechterpartei bliwwen an ass 2010 am Alter vu 77 Joren u Kriibs gestuerwen. Zum Zäitpunkt vu sengem Doud huet hien nach als aflossräiche Politiker am Land gegollt. ,
Cisco Pike
Cisco Pike ass en US-amerikanesche Film vum Bill L. Norton aus dem Joer 1971.
Ëm wat geet et am Film?
De Cisco Pike de fréier e bekannte Museker war, huet ugefaange mat Drogen ze handelen. Wéi säi Frënd Jesse Dupre un enger Iwwerdosis vun Droge stierft well de Cisko mam Drogenhandel ophalen…
Canton de Manosque-1
De Canton de Manosque-1 ass eng franséisch administrativ Andeelung am Arrondissement Forcalquier, am Departement Alpes-de-Haute-Provence an der Regioun Provence-Alpes-Côte d'Azur.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Portal Lëtzebuerg/Neist Artikelen/Archiv 2022
Dat hei ass d' Archiv vun den neien Artikele vun 2022, déi en Zesummenhank mat Lëtzebuerg hunn, an dofir an der Rubrik "Neist Artikelen" am "Portal Lëtzebuerg" opgezielt goufen.
D'Nimm vun den Artikele sti chronologesch vun hannen no vir, wéi se bäigesat goufen.
2022
< Archiv 2021
Luc Schiltz
De Luc Schiltz, gebuer de 16. Dezember 1980, ass e lëtzebuergeschen Theater- a Filmschauspiller.
Jean Delvaux
De Jean Delvaux, gebuer den 20. Juli 1949 an der Stad Lëtzebuerg, ass e lëtzebuergesche Enseignant, Moler, Graphiker an Zeechner.
Luc Schiltz
Bei der 7. Editioun vum Lëtzebuerger Filmpräis gouf hien an der Kategorie "Bescht kënschtleresch Kontributioun" fir seng Roll an Eng nei Zäit ausgezeechent, a bei där 9. vun 2021 als beschte Schauspiller fir seng Roll a Capitani.
Monument aux morts Lampertsbierg
D'Monument aux morts Lampertsbierg ass e Monument bei der Kierch um Lampertsbierg an der Stad Lëtzebuerg dat un déi Lampertsbierger Affer aus dem Zweete Weltkrich erënnert.
Jean Delvaux
De Jean Delvaux ass mat der Kënschtlerin Pina Delvaux bestuet.
Monument aux morts Lampertsbierg
Den architektoneschen Deel vum Monument gouf vum Professer Joseph Wegener entworf. D'Pietà aus Iernzener Sandsteen ass e Wierk vum Pierre Berchem.
Saint-Georges-d'Aurac
Saint-Georges-d'Aurac ass eng franséisch Gemeng am Departement Haute-Loire, an der Regioun Auvergne-Rhône-Alpes.
Monument aux morts Lampertsbierg
Um Sockel vun der Pietà steet den Text: A NOS MORTS 1940 – 1945
D'Monument gouf den 9. Mee 1954 ageweit.
Monchy-le-Preux
Monchy-le-Preux ass eng franséisch Gemeng am Departement Pas-de-Calais an der Regioun Hauts-de-France.
Regionalexpress
Als Regionalexpress, oder kuerz RE bezeechent een zu Lëtzebuerg an am däitschsproochege Raum eng Kategorie vun Zich déi tëscht de Regioune vun engem Reseau zirkuléieren. Regionalexpressen halen net sou dacks stall wéi Regionalbunnen an hu méi eng héich Duerchschnëttsvitess.
Baussent vu Lëtzebuerg ennerscheet sech de Regionalexpress och nach vun der Regionalbunn duerch e besseren Confort a méi deier Präisser.
Regionalexpressen zu Lëtzebuerg
Zu Lëtzebuerg ënnerscheede sech Regionalexpresser vun de Regionalbunnen eleng duerch d'Zuel vun Halten. Soubal en Zuch op sengem Parcours och nëmmen eng méiglech Halt net ufiert, schwätzt ee vun engem Regionalexpress. A Punkto Material gëtt et keen Ënnerscheed tëscht Regionalbunnen an Regionalexpressen, well se allebéid Deel vum selwechte Roulement beim CFL sinn.
Präislech besteet keng Differenz bei deenen zwou Kategorien, well se allebéid an den Noverkéiersberäich falen a keen RE e Lafwee vu méi wéi 2 Stonnen huet.
Regionalbunnen an der Belsch
D'SNCB kennt d'Kategorie vum Regionalexpress net, mä si assuréiert där Zich ënner der Bezeechnung L Zuch. Eng kloer Ofgrenzung zur Regionalbunn besteet net, wat ënner anerem un de laange Lafweeër vun den L-Zich läit, déi ganz ënnerschiddlech Haltfrequenze kënnen hunn.
Als eenzeg Ausnam kann een do d'Regionalexpressen ernimmen déi vun der SNCB op der CFL-Linn 5 tëscht Arel a Lëtzebuerg gefuer ginn.
Regionalexpressen an Däitschland
An Däitschland ass de Regionalexpress méi wäit verbreet wéi an anere Länner, well den Op- an Ausbau vun engem InterCityreseau fir Vitessen iwwer 160 km/h am Oste vun Däitschland, wéinst dem schlechten Zoustand vun de Gleisanlagen, bis haut undauert. Dowéinst komme Regionalexpresse mat Héchstvitessen ënner 160 km/h an den Asaz, déi deelweis Lafweeër vun iwwer 400 Kilometer hunn. D'Material fir d'Regionalexpressen ass an der Reegel méi modern a fir méi héich Vitessen ausgeluecht wéi dat bei de Regionalbunnen de Fall ass.
D'Wuert RegionalExpress ass an der besonnescher Schreifweis eng Mark vun der DB, déi nëmme fir hir Zich benotzt gëtt. Dat ass sou wäit intressant, well am Kader vun der Privatiséierung vum Schinneverkéier an den 90er Jore vill Regionalexpresser vun der fréierer Däitscher Bundesbahn u regional Betriber iwwergaange sinn an haut ënner eegenen Nimm fueren.
Beispiller:
Regionalexpressen a Frankräich
Regionalexpresse gi bei der SNCF an der Spart vum TER gefuer a sinn dowéinst an der Kompetenz vun de jeeweilege Regiounen. Bei der TER Alsace gëtt et Regionalexpresse mat enger Héchstvitess vun 200 km/h.
Pierre Turci
De Pierre Turci, gebuer den 13. Mee 1953, ass e fréiere lëtzebuergesche Foussballspiller.
Tëscht dem 27. Mäerz am 10. November 1976 huet de Pierre Turci 4-mol fir déi lëtzebuergesch Foussballnationalekipp gespillt.
Landrecourt-Lempire
D'Gemeng ass den 1. September 1972 bei der Fusioun vun de Gemenge Landrecourt a Lempire-aux-Bois entstanen.
Willerval
Willerval ass eng franséisch Gemeng am Departement Pas-de-Calais an der Regioun Hauts-de-France.
Polarliicht
Entwécklung
Polarliichter entstinn, wann elektresch gelueden Deelercher vun der Magnéitosphär, haaptsächlech Elektronen, awer och Protonen (Sonnewand) an e puer schwéier Ionen (Sauerstoff a Stéckstoff), op déi iewescht Schichte vun der Äerdatmosphär treffen an do d'Loftmoleküllen zum Liichten ureegen. Den Opprall vun engem Deelche bewierkt bei de Moleküllen/Atomen eng Elementar Ureegung vergläichbar mat enger geännerter Elektronekonfiguratioun. Bei der no kuerzer Zäit nees nofollgender Ofreegung gëtt Liicht fortgeschéckt, allgemeng als Fluoreszenz bezeechent.
Och Kärwaffentester an héije Schichte vun der Atmosphär (400 km) provozéiere sou Phenomeener, wéi beispillsweis de Starfish-Prime-Test vun der USA den 9. Juli 1962.
Polarliichter trieden haaptsächlech an de Polarregiounen op, well d'Sonnewanddeelercher, en elektresch geluedene Plasma mat enger duerchschnëttlecher Vitess vun zirka 500 bis 833 km/s (bis zu 3.000.000 km/h) an enger Dicht vun zirka  5 × 106 Deelche pro m3 an Äerdëmgéigend, gi vum Magnéitfeld vun der Äerd laanscht d'Feldlinnen op d'magnéitesch Polen dirigéiert. Do verleeft d'Magnéitfeld vertikal zu der Äerduewerfläch, an d'Deelercher kënnen an d'Äerdatmosphär antrieden. De Plasma brauch bis zum Antreffen bei engem Äerd-Sonn-Ofstand vu ronn 150 Millioune Kilometer ongeféier 2 bis 4 Deeg.
Och op anere Planéiten am Sonnesystem ginn déi Evenementer observéiert. Viraussetzung dofir ass, datt de Planéit en eegent Magnéitfeld an eng Atmosphär huet.
Heefegkeet
Sou goufen ënner anerem am Hierscht 2003 Polarliichter a Griicheland an och op de Kanareschen Inselen gesinn. Am Mëttel kënne wärend der Solarmaxphas a Mëtteleuropa ongeféier 10–20 vun dëse Liichtevenementer pro Joer gesi ginn, am Allgemengen um Nordhimmel, nëmme bei besonnesch staarkem Sonnewand kënne s'och a südlecher Richtung optrieden. Duerch äerdgebonne, visuell Sonnenobservatioun kënne Polarliichter kuerzfristeg virausgesot ginn. Et geet awer besser duerch d'Abezéie vu fräi brauchbaren Date vun de Weltraummissioune vun ESA an NASA zu der Erfuerschung vun der Sonn an dem Sonnewand. Well de Sonnewand 2–4 Deeg vun der Sonn bis op d'Äerd brauch, kann an deem Zäitofstand no enger staarker Sonneneruptioun mat Polarliichter gerechent ginn.
D'Intensitéit vun de Polarliichter klëmmt zanter 2007 nees un a kritt 2012 hiren Héichpunkt. D'NASA rechent mat de stäerkste Polarliichter zanter 50 Joer.
Faarwen
Polarliichter kënne verschidde Faarwen hunn. Gréngt Liicht entsteet duerch Sauerstoffatomer, déi a gutt 100 km Héicht ugereegt ginn, rout Liicht vu Sauerstoffatomer an enger Héicht vun 200 km. Ugereegt Stéckstoffatomer sende violett bis blot Liicht aus. Fir d'Ureegung vu Stéckstoffatomer sinn awer ganz héich Energien noutwendeg a sou kann een déi Faarwen nëmme bei staarkem Sonnewand observéieren.
Well de Sonnewand baussenzeg vun de Polarregioune rar déif an d'Atmosphär andréngt, si Polarliichter an eiser Géigend, meeschtens rout.
Formen
Et triede véier verschidden Aarte vu Polarlichter op, déi ofhängeg vum Sonnewand sinn. Dëst sinn: Corona, Virhäng, roueg Béi a Bänner. Wëssenschaftlech gi si no der Valance-Jones Klassifikatioun ënnerdeelt:
Canton de Manosque-2
De Canton de Manosque-2 ass eng franséisch administrativ Andeelung am Arrondissement Forcalquier, am Departement Alpes-de-Haute-Provence an der Regioun Provence-Alpes-Côte d'Azur.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Les grandes familles (Film 1958)
Les grandes familles ass e franséische Film vum Denys de La Patellière aus dem Joer 1958 nom Roman mam selwechten Numm vum Maurice Druon.
Roger Pigaut
De Roger Pigaut, gebuer als Roger Paul Louis Pigot den 8. Abrëll 1919 zu Vincennes a gestuerwen de 24. Dezember 1989 zu Paräis, war e franséische Schauspiller, Dréibuchauteur a Filmregisseur.
Les grandes familles (Film 1958)
Ëm wat geet et am Film?
Den Noël Schoudler, Chef vun enger grousser biergerlecher Famill, féiert eleng de ganze Familljebetrib. De François, säi Jong, plangt Reformen…
Saint-Ilpize
Saint-Ilpize ass eng franséisch Gemeng am Departement Haute-Loire, an der Regioun Auvergne-Rhône-Alpes.
Hollywood (Homonymie)
De Begrëff Hollywood bezeechent:
Hans-Ludwig-Neumann-Präis
Den Hans-Ludwig-Neumann-Präis gëtt vun der Astronomescher Gesellschaft fir bedeitend fachdidaktesch Aarbechten fir den Astronomieunterricht an der Schoul verginn. De Präis ass mat 1.500 Euro dotéiert a kann all zwee Joer vergi ginn.
Präisdréier ware bis elo:
Vézières
Vézières ass eng franséisch Gemeng am Departement Vienne (86) an der Regioun Nei-Aquitaine.
Pressessioun
Eng Pressessioun, och Pressioun (vum lat: procedere = viruréckelen, weidergoen), ass e reliéise Ritual, bei deem eng Grupp Mënschen e feierlechen Ëmzuch mécht, dee sech no bestëmmte Reegelen ofspillt.
Lemmes
ass eng franséisch Gemeng am Departement Meuse an der Regioun Grand Est.
1973 goufen d'Gemenge Lemmes, Osches, Senoncourt-les-Maujouy a Vadelaincourt zur Gemeng Quatre-Vents fusionéiert. 1984 ass d'Fusioun rëm réckgängeg gemaach ginn, an déi ursprénglech véier Gemenge goufe retabléiert.
Cry for Me, Billy
Cry for Me, Billy ass en US-amerikanesche Film vum William A. Graham aus dem Joer 1972.
Saint-Just-près-Brioude
Saint-Just-près-Brioude ass eng franséisch Gemeng am Departement Haute-Loire, an der Regioun Auvergne-Rhône-Alpes.
Jimmy Martin (1962)
De Jimmy Martin, gebuer den 2. Mee 1962 zu Lëtzebuerg, ass e lëtzebuergesche Museker, Lidderschreiwer a Produzent.
Liewen
Schonn als Kand hat hien en Talent fir Musek. Duerch säi Papp, deen Trompettist an enger Harmonie war, huet hie mat 9 Joer ugefaange mat Trompett spillen. Zousätzlech hat en och Coursen am Conservatoire. Als Austauschstudent kënnt e mat 18 Joer a Kalifornien op San Bernardino wou en 1981 Sänger an der Rockgrupp Amethyst gëtt.
2 Joer drop koum en nees zeréck op Lëtzebuerg wou e kuerz drop Sänger a Gittarist bei der Rockgrupp Blackout gëtt. 1982 war hiren éischten Optrëtt. Mat 22 Joer huet hie sech vun der Band getrennt a probéiert an Däitschland eng Solo-Carrière unzefänken. 1985 kënnt da seng éischt Single Leaving it all behind eraus, 1986 deen éischten Album You get what you p(l)ay for. An där Zäit ass e mat senger Band vill op Tournee an Europa an huet eng Rei Optrëtter am Fernsee.
Duerno schafft hie weider u senger Solo-Carrière. Den Album The Rhythm of Life kënnt 1989 eraus mat der Hit-Single I can't Fight Love drop.
1992 kënnt d'Single All Kanner op der Welt opgrond vun engem Charity-Event eraus. Am selwechte Joer kënnt d'Krëschtdagslidd Krëschtdag steet virun der Dier eraus.
1993 mécht en zesumme mam Simone Weis als Duo Modern Times mam Lidd Donne-moi une chance beim Eurovision Song Contest mat.
1994 schreift hien op Invitatioun vun der IWTP aus Ulass vum Récktrëtt vun der weltbekannter Tennisspillerin Martina Navratilova e Lidd  Martina you're in our hearts dat en och an hirer Presenz opféiert.
1995 hëlt en an engem Studio zu Paräis den Album Forever Tonight op.
Aus Ulass vum lëtzebuergeschen Nationalfeierdag 1997 schreift hien den offizielle Bäitrag Sou fräi wéi de Wand.
Am Joer 2000 kënnt den Album Flames an och d'Single mam selwechten Numm eraus. D'Single kënnt als lëtzebuergesche Bäitrag um Sampler EURock eraus wou all Land vun der EU duerch e Kënschtler vertrueden ass.
2002 kënnt d'Single Angels eraus, déi vun RTL als Titelsong fir d'Sendung Die besten Hits mit Gefühl benotzt gëtt.
Zur Ofwiesselung schafft hien och als Produzent an hëlt 2005 fir de Jamie Shaw, de Gewënner vun der englescher Pop Idol Castingshow, den Album an d'Single Different op.
2006 hëlt hien zesummen am Duett mam Rick Springfield den Titel Love Somebody op. Dëst ass eng Nei-Versioun vun engem Lidd vum Rick Springfield aus dem Joer 1984. Dee passende Video dozou kënnt 2008 eraus.
2009 kënnt déi éischt Single an däitscher Sprooch Für Dich eraus.
Canton de Manosque-3
De Canton de Manosque-3 ass eng franséisch administrativ Andeelung am Arrondissement Forcalquier, am Departement Alpes-de-Haute-Provence an der Regioun Provence-Alpes-Côte d'Azur.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Roude Pëtz
De Roude Pëtz war e Pëtz an der Stad Lëtzebuerg. E gouf ëm 1740 ugeluecht, fir d'Festung Lëtzebuerg mat Drénkwaasser ze versuergen. Dofir gouf e 64 m déiwe Schacht an de Sandstee gesprengt. Ronderëm de Pëtz war e klengen Tiermchen aus rouden Zillen, wouduerch de Pëtz säi Spëtznumm krut. E war op der Plaz, wou d'Lantergässel an d'Groussgaass zesummekommen. Nom Londoner Vertrag 1867 gouf en ofgerappt.
D'Waasser gouf mat 2 Fässer, déi jee 108 Liter konnte faassen, un engem Hanfseel eropgezunn. Dëst geschouch mat Hëllef vun engem Trietrad, dat vun Zaldoten, déi eng Strof ofzedrummen haten, un d'Dréine bruecht gouf a sou d'Seel ronderëm eng Wann op-, respektiv ofgewéckelt huet. All 10 Minutten ass sou eng Charge Waasser eropgezu ginn.
Haut ass vum Roude Pëtz just den Numm Rescht bliwwen. Op der Plaz gouf 1982 e Sprangbuer opgeriicht, op deem eng Grupp Figuren - 4 Museker, 5 Schof an 2 Kanner - en Hämmelsmarsch duerstellen. D'Skulpture si vum Wil Lofy, dee sech selwer an enger vun de Figuren (dem Akkordeonist) veréiwegt huet.
Saint-Préjet-Armandon
Saint-Préjet-Armandon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Les Monthairons
ass eng franséisch Gemeng am Departement Meuse an der Regioun Grand Est.
D'Gemeng lait am Dall vun der Meuse.
Schëld C, 5
D'Schëld C, 5 ass e Verkéiersverbuetsschëld dat ugëtt, datt et verbueden ass an d'Strooss eranzefuere fir Gefierer déi méi breet wéi ... Meter sinn.
Originaltext aus dem Code de la route:
5. Accès interdit aux véhicules ayant une largeur supérieure à ... mètres. - Le signal C,5 indique que l'accès est interdit aux véhicules ayant une largeur totale supérieure à. . . mètres.
Bemierkungen
D'Schëld C, 5 gëtt dacks fälschlecherweis gebraucht fir d'Breet vun enger Strooss unzeginn. Sou ass um leschte Bild hei drënner eng "maximal Breet" vu 4,2 Meter uginn, woubäi dem Code de la route no, kee Gefier méi wéi 2,60 breet sinn däerf.
Roy Peter
De Romain alias Roy Peter, gebuer de 7. Januar 1953, a gestuerwen 2017 war en DJ, Radiosspeaker bei de Pirateradioen, an huet och bei verschiddene Filmer matgemaach.
De Roy huet zu 1973 Lëtzebuerg an den Diskoe Black Bess, Blow Up, a Lovestory ugefaangen de Plateau ze dréinen.
Den éischte Film bei deem e matgeschafft huet war "LUCO SARL" 1988, duerno "Same Old Story" 1997, an am Joer 2003 "Hungry Like The Wolf" mat Sascha Ley, Conny Scheel etc. All d'Filmer ware vum Leo Folschette. Seng Animationsinfluenze koume vun: Paul Marshall, Dave Christian, Bob Stewart, Wolfman Jack, Georges Lang an Achim Graul. D'Musek ass vum Schlager a Soul iwwer Country, Rock, Reggae etc gaangen. Hien huet vill geléiert wéi en am "Blow Up" de Paul Marshall ersat huet a wou de Roger Hamen him ausgehollef huet.
Seng Radiosgeschicht fänkt 1983 bei Radio Galène zu Gembloux an der Belsch un. Duerno goung et weider bei Radio RMT zu Amnéville, duerno war e beim Radio 104 zu Monnerech. 1986 am Juli war de Roy da beim RFM zu Stroossen. Hien ass mat senge Sendungen Nighttrax a Coca Cola Eurochart Hot 100 bekannt gi, an dat bis 1991.
No de Piraten ass et dunn 1993 bei Radio Sunshine gaangen. Ara City Radio war déi nächst Statioun an duerno Radio Ara, wou en zanter 1999 all samschdes mueres eng Countrysendung moderéiert huet.
Hien huet och e puer Museker beim Start an d'Geschäft gehollef wéi z. B. den Tim Bradley oder och de Lata Gouveia.
Canton d'Oraison
De Canton d'Oraison ass eng franséisch administrativ Andeelung an den Arrondissementer Forcalquier an Aronndissement Digne-les-Bains|Digne-les-Bains]], am Departement Alpes-de-Haute-Provence an der Regioun Provence-Alpes-Côte d'Azur.
Mam Dekret vum 13. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Wall Street
D'Wall Street ("(Stad-)Mauer-Strooss") ass eng ronn 600 m laang Strooss zu Manhattan, New York City. Si ass den Zentrum vum New Yorker Financial District an do steet och déi New-Yorker Bourse, den New York Stock Exchange. Net zulescht dowéinst gëtt si metonymesch fir déi amerikanesch Finanzindustrie gebraucht.
D'Strooss huet hiren Numm dohier, datt si op der Plaz vun der fréierer Stadmauer ugeluecht gouf, déi de Petrus Stuyvesant 1652 am deemolegen Nieuw Amsterdam baue gelooss hat, fir et géint Iwwerfäll duerch Indianer ze schützen.
Nieft der Bourse steet an der Wall Street, op hirem Wupp, déi bekannten Trinity Church, an och d' Federal Hall, an där deen éischten amerikanesche Kongress zesummekoum an do d' Bill of Rights ugeholl hat.
Dedo (Museksgrupp)
Dedo (oder De.Do, ufanks och nach DechmannDondlinger) ass eng lëtzebuergesch Museksgrupp, déi 2006 gegrënnt gouf. Membere sinn de Pascal Dechmann (Bass, Gittar, Batterie) an d'Sängerin Carole Dondlinger, zwéi Membere vun der Band Fluyd. De Pascal Dechmann ass dobäi och nach bei de Surf Cowboys a BSF aktiv.
Dedo maachen engleschsproochege Pop-Rock an hunn e puer Singlen erausbruecht.
Apohel-Asteroid
Den éischten IEO gouf 1998 vum David J. Tholen entdeckt (1998 DK36). Mam 2003 CP20 (och bekannt ënner (163693) Atira) gouf 2003 déi éischt genee Observatioun vu sou engem Asteroid gemaach. E beweegt sech tëscht de Bunne vun Äerd a Merkur an huet en Duerchmiesser vu ronn zwéi Kilometer. Bis Januar 2019 goufen zwanzeg IEOen entdeckt. Modellrechnunge weisen, datt et der am Ganze méi wéi 1000 misste sinn, déi 100 Meter oder méi grouss sinn.
Saint-Privat-du-Dragon
Saint-Privat-du-Dragon ass eng franséisch Gemeng am Departement Haute-Loire, an der Regioun Auvergne-Rhône-Alpes.
Apohel-Asteroid
De 6. Januar 2019 gouf mam Zwicky Transient Facility am Palomar-Observatoire a Kalifornien den 2019 AQ3, en Asteroid vun 1 Km Duerchmiesser, entdeckt deem säin Orbit am noosten eru vun der Sonn ass, wéi all anere bis ewell entdeckten Ateroid. Den 2019 AQ3 orbitéiert bannenzeg der Ëmlafbunn vu Merkur an awer och baussenzeg der Ëmlafbunn vun der Venus.
Well een d'IEOe wéinst hirer Ëmlafbunn iwwerhaapt nëmmen um Dageshimmel oder tëscht Dag an Nuecht ka gesinn, ass hir Entdeckung an Observatioun – besonnesch vun der Äerd aus – extreem schwéier. Fuerscher vum Däitschen Zentrum fir Loft- a Raumfaart plangen de Bau vun engem Satellit mat der Bezeechnung „AsteroidFinder“, deen d'Observatioun baussenzeg vun der Äerdatmosphär méiglech maache soll.
Nicolas Hayek
Den Nicolas Hayek, gebuer den 19. Februar 1928 zu Beirut a gestuerwen den 28. Juni 2010) zu Biel, war e Schwäizer Entreprener.
Hien ass virun allem dofir bekannt, mat der Swatch-Auer d'Schwäizer Auerenindustrie virun der Faillite gerett ze hunn. Seng Swatch-Group huet net nëmmen abbermillioune vun deene jiips-faarwegen a poppeg-designte Quarz- a Plastiksauere verkaf, mä huet och Marken am Luxussegment.
Yves Vincent
Den Yves Vincent, gebuer als Yves Fred Vincent de 5. August 1921 zu Thônes, Haute-Savoie, a gestuerwen de 6. Januar 2016, war e franséische Schauspiller.
Félix Worré
De Félix Worré, gebuer de 16. Februar 1908 a gestuerwen de 25. August 1983, war e lëtzebuergeschen Dokter a Member vum Staatsrot.
Hie gouf den 10. Juli 1961 als Member vum Staatsrot nominéiert an ass dat bis zu senger Demissioun - hien hat d'Alterslimit erreecht - de 16. Februar 1980 bliwwen.
Zu Nidderaanwen ass eng Strooss nom Félix Worré benannt.
Dillinger (Film 1973)
Dillinger ass en US-amerikanesche Film vum John Milius aus dem Joer 1973.
Ëm wat geet et am Film?
De Film erzielt Episoden aus de leschte Liewensjore vum US-amerikanesche Gangster John Dillinger.
Benennung vun Asteroiden a Koméiten
D'Benennung vun Asteroiden a Koméiten leeft no enger zweestufeger Method of. Kuerz no hirer Entdeckung kréie si e sougenannte provisoreschen Numm aus Zuelen a Buschtawen, deen am Allgemengen den Entdeckungsdatum no engem vun der Internationaler Astronomescher Unioun (IAU) festgeluechte Schema enthält. Nodeem déi genee Ëmlafbunn vun engem neientdeckten Asteroid bestëmmt an duerch onofhängeg Observateure bestätegt gouf, huet den Entdecker d'Virschlagsrecht fir en Numm op deen Objet, deen da vun der IAU ënner Rücksicht vu verschiddene Critèren offiziell vergi gëtt. Koméite ginn haut ëmmer no hirem Entdecker genannt.
Provisoreschen Numm
Dat aktuellt Benennungsschema gouf aus méi ale Systemer duerch Erweiderung geformt, soudatt eeler Bezeechnunge mat méi neie konsistent sinn.
Zesummesetzung
De provisoreschen Numm vum neientdeckten Asteroid oder Koméit gëtt vun der IAU unhand vum Entdeckungsdatum aus follgende Bestanddeeler gebilt:
Beispiller
Am Joer 2004 gouf also ugefaange beim 1. Januar den éischten entdeckten Asteroid 2004 AA genannt. Dat Schema leeft da bis 2004 AZ duerch, dat da vum nächsten Duerchlaf 2004 AA1 gefollegt gëtt. Et gëtt soulaang duerchgaangen, bis de 16. Januar (no UTC-Zäit) ufänkt; den éischte Buschtaf wiesselt domat op B, an d'Ziele gëtt mat 2004 BA fortgesat.
E Beispill fir d'Reiefolleg vun de Bezeechnungen an enger Mounthallschent, um Beispill vun der zweeter Septemberhallschent 1995: 1995 SA, 1995 SB, …, 1995 SY, 1995 SZ, 1995 SA1, …, 1995 SZ1, 1995 SA2, …, 1995 SZ9, 1995 SA10, asw.
Koméitenentdeckunge ginn änlech genannt: 2004 A1 ass den éischten entdeckte Koméit am Zäitraum vum 1. bis 15. Januar 2004, 2004 A2 den zweeeten asw.
De Koméit Hyakutake zum Beispill gëtt och ënner der Bezeechnung C/1996 B2 gefouert. Hyakutake war also den zweete Koméit, deen an der zweeter Hallschent vum Januar 1996 entdeckt gouf. Seng Ëmlafzäit ass, wéi den C uweist, méi grouss wéi 200 Joer.
Asteroiden
D'Nimm vun den Asteroide setze sech aus enger virdrugestallter Nummer an engem Numm zesummen. D'Nummer gouf fréier d'Reiefolleg vun der Entdeckung un. Haut ass si eng reng numeresch Zielform, well si eréischt vergi gëtt, wann d'Bunn vum Asteroid geséchert ass (d. h. wann den Objet jiddwerzäit nees opzefannen ass). Dat kann och eréischt Joren no der éischter Observatioun geschéien.
Den Entdecker huet an der Zäit vun zéng Joer no der Nummeréierung d'Virschlagsrecht fir en Numm ze ginn. Dee muss awer duerch eng Kommissioun vun der IAU bewëllegt ginn, well et Riichtlinne fir d'Nimm vun Himmelskierper gëtt. Dementspriechend existéiere vill Asteroiden zwar mat Nummer, awer ouni Numm, virun allem an den ieweschten Zéngdausenden.
Den éischten Asteroid gouf 1801 vum Giuseppe Piazzi um Observatoire Palermo op Sizilien entdeckt. De Piazzi hat den Himmelskierper op den Numm „Ceres Ferdinandea“ gedeeft. Déi réimesch Gëttin Ceres ass d'Patréinesch vun der Insel Sizilien. Mam zweeten Numm wollt de Piazzi de Kinnek Ferdinand IV., den Herrscher iwwer Italien a Sizilien éieren. Dëst hat der internationaler Fuerschervereenegung net gefall an den zweeten Numm gouf gestrach. Déi offiziell Bezeechnung vum Asteroid ass deemno (1) Ceres.
Bei de weideren Entdeckunge gouf d'Nomenklatur bäibehalen an d'Asteroide goufen no réimeschen a griichesche Gëttinne genannt; dat waren (2) Pallas, (3) Juno, (4) Vesta, (5) Astraea, (6) Hebe, a sou weider. Ufanks hat och dat ongeschriwwent Gesetz gegollt, datt Asteroiden ëmmer weiblech Nimm kruten; dat gouf fir d'éischt beim Asteroid (334) Chicago gebrach.
Wéi ëmmer méi Asteroiden entdeckt goufen, goungen den Astronome déi antik Gottheeten aus. Sou goufen d'Asteroiden ënner anerem no der Fra vum Entdecker, zu Éiere vun historesche Perséinlechkeeten oder Perséinlechkeeten aus dem ëffentleche Liewen, Stied a Mäerchefigure genannt. Beispiller dofir sinn d'Asteroiden (21) Lutetia, (216) Kleopatra, (719) Albert, (1773) Rumpelstilz, (5535) Annefrank, (17744) Jodiefoster. D'Praxis hat och kurious Bléien. Sou ass beispillsweis den 1935 entdeckte Planetoid (1372) Haremari zu Éiere vun de Mataarbechterinne vum Astronomesche Recheninstitut vun Heidelberg genannt, als Harem vum ARI. E weidert kuriéist Beispill ass den Asteroid (2309) Mr. Spock, deen net nom Star Trek-Charakter, mä nom Entdecker senger Kaz, mam selwechten Numm, genannt gouf. Dat hat dozou gefouert, datt d'IAU d'Benennung vun Asteroiden no Hausdéieren onerwënscht erkläert huet.
Nieft Nimm aus der griichesch-réimescher Mythologie kommen och Nimm vu Gottheeten aus anere Kulturkreesser zum Gebrauch, besonnesch fir nei entdeckt grouss Objeten, wéi (20000) Varuna, (50000) Quaoar an (90377) Sedna.
Nodeem 2006 déi nei Kategorie vun Zwergplanéiten agefouert gouf, konnt de Ceres d'Nummer 1, behalen an de bis dato als Planéit klassifizéierten Pluto wéi och Eris kruten nei Nummeren aus dëser Rei.
Koméiten
Normalererweis gëtt e Koméit no sengem Entdecker genannt, sou ass zum Beispill de Koméit Shoemaker-Levy 9 den néngte Koméit, deen Eugene a Carolyn Shoemaker zesumme mat David H. Levy entdeckt haten. E puer periodesch Koméite sinn awer och no deenen Astronome genannt, déi als éischt hir Bunn berechent haten: Den Halleysche Koméit ass beispillsweis nom Edmond Halley genannt, deen als éischten erkannt hat, datt e puer Koméitenobservatiounen aus der Vergaangenheet zu engem Koméit gehéieren, deen a reegelméissegen Ofstänn vu 76 Joer zeréckkënnt.
Duerch systematesch automatiséiert Himmelsduerchmusterunge, besonnesch no potentiell geféierlechen Äerdbunnkräizer, ginn nieft villen Asteroiden (dofir och déi héich Duerchlafzuele vun neien Entdeckungen) och vill nei Koméite mat deem Programm fonnt. Dem provisoreschen Numm gëtt dann zousätzlech den Numm vun der Observatiounsgrupp a Klameren ugehaangen, an der Traditioun vun der Benennung no den Entdecker. Sou hunn all d'Koméiten déi vum vum Sichprogramm LINEAR opfonnt ginn den Nummdeel ‚LINEAR‘, oder, wann d'Entdeckung zäitgläich mat aneren Observateure geschitt, ee kombinéierten, wéi z. B. ‚LINEAR-NEAT‘. Sou zum Beispill de Koméit mat der Bezeechnung C/2002 T7 (LINEAR), deen de 14. Oktober 2002 entdeckt gouf, an am Mee 2004 eng Visuell Magnitude vu ronn 2mag erreecht hat.
Periodesch Koméiten, déi op d'mannst bei hirem Zeréckkommen observéiert goufen, kréie schliisslech eng permanent Nummer, gefollegt vun der Buschtawekodéierung vun hirer Bunn an dem Numm vum Entdecker respektiv Bunnberechner. Sou ass beispillsweis den 2P/Encke den zweete (nom Halley) vun am Ament 173 Koméiten (Stand: 18. November 2005), déi sou eng permanent Nummer kritt hunn.
Nixéville-Blercourt
ass eng franséisch Gemeng am Departement Meuse an der Regioun Grand Est.
Geographie
D'Gemeng lait am Quellgebitt vun zwou Baachen, der Vadelaincourt an der Scance.
Geschicht
D'Gemeng ass den 1. Januar 1973 bei der Fusioun vun de fréiere Gemengen Nixéville a Blercourt entstanen.
Viridiana
Viridiana ass e mexikanesch-spuenesche Film vum Luis Buñuel aus dem Joer 1961.
Ëm wat geet et am Film?
D'Viridiana, Novizin an engem Klouschter soll nach eng Kéier hire Monni Don Jaime besichen. D'Viridiana gläicht dem Don Jaime senger verstuerwener Fra an hie freet d'Viridiana fir méi laang bei him ze bleiwen …
Soss
Am Januar 1962 ass op Decisioun vun de Ministere Paul Elvinger, Justizminister, a Pierre Grégoire, verbuede ginn, de Film fir an ëffentleche Virstellungen zu Lëtzebuerg ze weisen. Well de Film zu Lëtzebuerg awer nëmme fir ëffentlech Virstellunge verbuede war, ass en am Joer 1966 am Kader vum Programm vum Ciné-club du centre culturel de Bonnevoie gewise ginn.
NGC 2040
Den NGC 2040 ass en oppene Stärekoup ongeféier 150.000 Liichtjoer vun eis ewech am Stärebild Dorado. Et ass e labbere Stärekoup, wou d'Stären e kollektiven Urspronk hunn an zesummen duerch de Weltraum dreiwen.
Chief Crazy Horse (Film)
Chief Crazy Horse ass en US-amerikanesche Film vum George Sherman aus dem Joer 1955.
Mount Rushmore National Memorial
De Mount Rushmore National Memorial (meeschtens Mount Rushmore ofgekierzt) ass en nationaalt US-amerikanescht Monument, dat an de Black Hills bei Keystone, South Dakota läit. Et commemoréiert d'Gebuert an d'Entwécklung vun de Vereenegte Staaten an hiren éischten 150 Joer a besteet haaptsächlech aus de ronn 18 Meter héije Büste vun den amerikanesche Presidenten George Washington, Thomas Jefferson, Theodore Roosevelt an Abraham Lincoln.
Chief Crazy Horse (Film)
Ëm wat geet et am Film?
De Film erzielt d'Liewe vum Sioux Indianerchef Crazy Horse.
Mount Rushmore National Memorial
De Mount Rushmore ass déi wichtegst Touristenattraktioun a South Dakota. 2004 waren iwwer 2 Millioune Leit sech dat ukucken.
Um Site gëtt et och de Lincoln Borglum Museum. An deem sinn 2 Kinoen, déi e Film vun 13 Minutten iwwer d'Geschicht vum Mount Rushmore weisen.
De Film North by Northwest vum Alfred Hitchcock spillt ë. a. um Mount Rashmore, och wann déi meescht Zeenen am Studio a gappe Kulisse viru Réckprojektioune gedréit goufen.
Graf vum Onbekannten Zaldot
E sougenannt Graf vum Onbekannten Zaldot ass eng Commemoratiounsplaz fir gefalen Zaldoten, deenen hir stierflech Iwwerreschter net identifizéiert konnte ginn.
D'Traditioun ass nom Éischte Weltkrich opkomm, wou duerch den Asaz vu Massenzerstéierungswaffe vun de Läiche vun ettlechen Zaldoten sou gutt wéi näischt méi erëmzefanne war. Fir eng Plaz ze hunn, wou ee sech u si erënnere kann, goufen den 11. November 1920 zu Paräis beim Arc de triomphe an zu London, an der Westminster Abbey, e Graf mat de stierflechen Iwwerreschter vun engem Zaldot, deen net identifizéiert konnt ginn, ageweit.
Zanterhier gëtt et an enger ganzer Rëtsch Länner sou Griewer.
Arthur Welter (S.à r.l.)
Arthur Welter S.à r.l. ass eng lëtzebuergesch Transportfirma. Si gouf 1962 gegrënnt an huet hire Sëtz zu Leideleng.
Geschicht
Den Arthur Welter huet seng Transportfirma 1962 mat engem eenzegen als Véitransporter benotzte Camion zu Iwwersiren gegrënnt. Ee Joer méi spéit sinn der scho méi wéi fënnef fir d'Firma gefuer. An den 1970er Joren ass den nationalen an den internationalen Transport an den Entreposage ausgebaut ginn. 1975 war Arthur Welter déi éischt Firma zu Lëtzebuerg, déi mam Stroossentransport vu Loftfracht ugefaangen huet, woumat de Camionspark séier gewuess ass. 1973 ass d'Entreprise dunn op Zéisseng geplënnert, wou hinne ronn 1.500 m2 Lagerfläch zur Verfügung stoungen. Zanter 1996 operéiert d'Firma vun der Industriezone "Am Bann" zu Leideleng aus, wou si mat 19.000 m2 nach méi Plaz zur Verfügung hunn.
Haut fuere fir Arthur Welter bal 600 Transportmëttel, dorënner ëm déi 250 Camionen um internationalen a 40 Camionen um nationalen Niveau. D'Firma ass nach ëmmer Leader am Transport vum Fret aérien zu Lëtzebuerg. En anert wichtegt Standbeen ass déi national Distributioun. Eleng am Grand-Duché transportéiert d'Entreprise all Joer 210.000 Eenheeten. Mat 440 Employéen ass Arthur Welter eng vun de gréissten Transportfirmen am Land.
D'Entreprise huet Filialen um Houwald, zu Sterpenich, zu Bratislava an op de Fluchhäfen Lëtzebuerg, Frankfurt-Hahn an Amsterdam.
2011 louch den Ëmsaz bei ëm déi 46 Milliounen Euro.
De Betrib gehéiert och haut nach komplett der Famill Welter.
Canton de Gap-1
De Canton de Gap-1 ass eng franséisch administrativ Andeelung am Arrondissement Gap, am Departement Hautes-Alpes an der Regioun Provence-Alpes-Côte d'Azur.
Mam Dekret vum 27. Februar 2014 am Kader vum Gesetz vum 17. Mee 2013 iwwer d'Reorganisatioun vun de Kantone gouf de Kanton gegrënnt.
Christiane Schlechter-Wirtz
D'Christiane Schlechter-Wirtz, gebuer den 18. Juli 1950 an der Stad Lëtzebuerg, an och do gestuerwen de 27. Februar 1989, war eng lëtzebuergesch Theaterschauspillerin.
Alec Guinness
De Sir Alec Guinness, CH CBE, gebuer den 2. Abrëll 1914 zu Paddington, London, a gestuerwen de 5. August 2000 zu Midhurst, West Sussex, England, war en englesche Schauspiller.
Christiane Schlechter-Wirtz
Zwanzeg Joer laang, bis kuerz vrun hirem Doud, huet d'Christiane Schlechter reegelméisseg als Schauspillerin bei Theaterproduktioune matgeschafft, fir d'éischt mam 'Lëtzebuerger Theater' ënner dem Eugène Heinen (Revuen, Stécker vum Norbert Weber a Fernand Hoffmann), duerno mam TOL (Théâtre Ouvert Luxembourg) ënner dem Marc Olinger, mat Stécker aus dem lëtzebuergeschen (Pol Greisch), a virun allem aus dem franséische klasseschen a moderne Repertoire. Déi Stécker goufen am ale Kapuzinertheater opgeféiert, am Sall vum TOL, am neie Kapuzinertheater an am Groussen Theater zu Lëtzebuerg. Tourneeën am Ausland: zu Québec a Kanada, zu Léck an der Belsch an zu Chieti an Italien.
Alec Guinness
No enger fréier Carrière op der Bün huet hien an den 1950er an 1960er Jore mat groussem Succès a sougenannten Ealing Comedies matgespillt, dorënner The Ladykillers a Kind Hearts and Coronets (woudran en aacht verschidde Rollen hat). Am bekanntste gouf en duerch seng Zesummenaarbecht mam David Lean an deem senge Filmer: als Herbert Pocket a Great Expectations (1946), Fagin an Oliver Twist (1948), de Col. Nicholson an The Bridge on the River Kwai (1957, woufir en den Oscar fir déi bescht männlech Haaptroll krut), de Prënz Faisal a Lawrence of Arabia (1962), de Yevgraf an Doctor Zhivago  (1965), an als Professor Godbole an A Passage to India (1984). Och fir seng Roll als Obi-Wan Kenobi am George Lucas senger Original-Star Wars-Trilogie gouf hie wäit bekannt.
Christiane Schlechter-Wirtz
Si war och als Schauspillerin aktiv am literaresche Kabaret, op franséisch an der Trupp vum TOL, ënner der kënschtlerescher Leedung vum Marc Olinger (ë. a. Spectacle Prévert, Spectacle Vian), op däitsch an der Trupp vum Kasemattentheater ënner der kënschtlerescher Leedung vun der Haidy Jacobi (mam Conny Scheel, an als Museker dem Pianist Tony Schuster).